section_heading: Manchester City
paragraph_text: 2. kolovoza 2007. godine nogometni klub Manchester City platio je 8 milijuna Funti za Elana i s njim potpisao četverogodišnji ugovor. Svoj debi za novi klub Elano je ostvario već u prvom kolu Premier lige protiv West Ham Uniteda, ujedno asistirajući za prvi pogodak. 19. kolovoza 2007. igrao je u poznatom Manchesterskom derbiju. Elano nije skrivao oduševljenje novim životom u Manchesteru, opisujući grad kao prelijep i kako mu vrijeme savršeno odgovara za razliku od ukrajinskog. Također je izrazio svoje iznenađenje brzinskim tempom igranja u Premier ligi.